Almár Iván

A SETI szépsége
Kutatás Földön kívüli civilizációk után

A nagy kérdés az, hogy a Világegyetem alapvetően csillagokból
és galaxisokból, vagy életből és értelemből áll-e.
Steven J. Dick

A SETI nem más, mint a Világegyetem kutatásának egy további módszere.
Freeman Dyson

TARTALOMJEGYZÉK

Vince Kiadó 1999 január
Internetes verzió: Távkapcsolat

Ajánlás

Több sikeres könyv jelent már meg magyarul is a Földön kívüli értelem kereséséről, de ez lenne az első, amely a ténylegesen működő SETI-kutatások stratégiájának és technikájának oldaláról vizsgálja ezt az izgalmas problémát. A könyv szerzője a nemzetközi SETI-szimpóziumokon szerzett sokéves tapasztalataira támaszkodva objektíven és szakszerűen, de közérthetően ismerteti a különféle rádiócsillagászati, optikai és egyéb SETI-kutatási programokat. Újszerűen tárgyalja a jel vagy üzenet felismerésének lehetőségeit, az idegen civilizációk esetleges nyomait az égbolton, az égitestek világában. Kitér olyan új elképzelésekre is, amelyek a SETI kutatásokat űreszközökkel, a világűrből folytatnák. Végül a szerző arra a fontos kérdésre is keresi a választ, hogy várhatólag milyen lenne egy hiteles SETI-felfedezés hatása társadalmunkra, gondolkozásmódunkra és mindennapi életünkre.
A könyv minden, a téma iránt elfogulatlanul érdeklődő olvasónak szól, aki arra kíváncsi, hogy hogyan keresik tudományos eszközökkel a Földön kívül született, idegen civilizációk esetleges nyomait az égen.

Előző fejezet - Tartalomjegyzék - Következő fejezet

SETI - Földönkívüli Intelligens Élet Kutatás
tudományos módszerekkel
Frissítve: 2000-08-03 Távkapcsolat Co.