Carl Sagan, Ann Druyan: Elfeledett ősök árnyai
Kutatás önmagunk után

"...Szinte rettegve láttunk munkához. Végül azonban okot találtunk a reményre."

A mű arra keresi a választ, hogy kik vagyunk. Hogyan formálódtunk az élet hatalmas üstjében, milyen rejtélyes múlt áll mögöttünk - ezekre a kérdésekre csak az utóbbi időben kezdtünk feleletet találni.
"Mi emberek hasonlatosak vagyunk a küszöbön hagyott újszülötthöz - írják - kinek ruhájára nem tűztek magyarázatot arról, ki ő, honnan származik, milyen előnyös vagy hátrányos tulajdonságokat hordoz, vagy kik az ősei." Ez a könyv az árva anyakönyvének egy lehetséges változata. Sagan és Druyan visszakalauzol bennünket a nap és bolygóinak születéséig és az élet felbukkanásáig, a mai helyzetben kulcsszerepet játszó tulajdonságaink - a szex és az erőszak, a szeretet és az önzetlenség, a hierarchia, a tudatosság, a nyelv, a technika és az erkölcs - eredetéig.
A gondolkodók közül sokan félnek attól, hogy a gondjaink már túl nagyok lettek számunkra, hogy az emberi természet legmélyebb rétegeiből fakadó okok miatt képtelenek vagyunk megoldani ezeket, hogy eltévedtünk. Hogyan kerültünk ekkora bajba? Hogyan mászunk ki belőle? Miért vagyunk alapvetően bizalmatlanok a tőlünk különbözőkkel szemben? Miért hajlunk ennyire a feltétlen engedelmességre? Mi a férfi és a nő? Miért igyekszünk letagadni rokonságunkat a többi állattal? Milyen kötelezettségeink vannak velük szemben? Van-e a bensőnkben valami, ami örökös önzésre és erőszakra ítél bennünket? Mint a szerzők írják: "...Szinte rettegve láttunk munkához. Végül azonban okot találtunk a reményre."
A könyv fontos gondolatokat fogalmaz meg közérthető, világos stílusban. E merész, szenvedélyes és lélegzetelállítóan széles látókörű mű új szemszögből próbálja láttatni a világot - a tudományos eredményeket összegezve alkot képet arról, honnan jöttünk, kik vagyunk, és hová tartunk.

#### Tartalomjegyzék

1. Amint a mennyben, úgy a földön is
2. Hópelyhek a tűzhelyen
3. "Mit csinálsz?"
4. A sár evangéliuma
5. Az élet hárombetűs szó
6. Mi és ők
7. A tűz születése
8. Szex és halál
9. Mily kevés mi elválaszt
10. Az utolsó előtti megoldás
11. Uralkodók és alattvalók
12. A megbecstelenített Caenis
13. A változás óceánja
14. Bandavilág
15. Megalázó gondolatok
16. Majomélet
17. Intés a hódítónak
18. Arkhimédész a makákók közt
19. Mi teszi az embert?
20. Állat az emberben
21. Elfeledett ősök árnyai

Ann Druyan
Carl Sagan

SETI - Földönkívüli Intelligens Élet Kutatás
tudományos módszerekkel
Frissítve: 2000/08/03 Kiss István-Távkapcsolat Co.