SETI@home - SETI otthonról
SERENDIP

Olyan SETI program, mely az arecibo-i rádiótávcsőről gyűjtött adatokat az Interneten keresztül otthoni (irodai, unatkozó server) számítógépekkel dolgoztatja föl - metacomputing.

Az adatkiértékelés igen számításigényes feladat. Mivel nagyon sok adat kerül rögzítésre, és a feldolgozó számítógép igen költséges, ezért a rögzített adatokat feltördelik kb. 360 kb méretű darabokra. Ezeket az adatblokkokat - Work Unit - bárki letöltheti a számítógépére, és a gép "felesleges idejében" ezen számításokon dolgozik. (Egy ilyen blokk feldolgozása még az otthoni használatban gyorsnak számító 4-600 MHz-es gépeken is 8-20 óra. Pedig ez forrásjelként csupán néhány percnyi bejövő adatot tartalmaz.) A programot lehet képernyőkímélőként vagy folyamatosan a háttérben futtatni.

A további részletekről egyelőre csak angol nyelven lehet tudakozódni az alábbi címen: http://setiathome.ssl.berkeley.edu.
Létezik egy kisebb anyag magyarul a http://seti.index.hu címen.

Bárki, aki segíteni tud az angol nyelvű anyag fordításában, kérjük jelentkezzen az itt látható címen: seti@tavkapcsolat.hu

A SETI@home megacomputing programban jelenleg már több mint 2.2 millió személyi számítógép vesz részt! Csatlakozz Te is!

SETI - Földönkívüli Intelligens Élet Kutatás
tudományos módszerekkel
Frissítve: 2000-08-03 Távkapcsolat Co.