Carl Sagan: Korok és démonok
(The demon-haunted world; science as a candle in the dark)
"Jobb meggyújtani egy gyertyát, mint átkozni a sötétséget."

Lehetséges, hogy megint a babona és az irracionalitás sötét korának küszöbén élünk? A világhírű természettudós, Carl Sagan ebben a felkavaró könyvében meggyőző érvekkel bizonyítja, milyen nagy szükség van a természettudományos gondolkodásra ahhoz, hogy biztosíthassuk demokratikus intézményeink és a technikai civilizáció fennmaradását.
A Korok és démonok személyesebb, emberi sorsok bemutatásában gazdagabb mű, mint Sagan bármelyik korábbi könyve. Gyermekkori emlékein és a nagy felfedezések példáján illusztrálja, hogyan képes a tudományos módszer az előítéletek és a tömeghisztéria gátját áttörve feltárni a leglátványosabb igazságokat is, egyebek között az idegenek által elkövetett "eltérítések", a szellemkapcsolat-tartók, a kuruzslók, a marsbeli "emberi arc" ügyében. Közben azt is megmagyarázza, mennyire alaptalan az a vád, hogy a természettudomány ellentétben áll a spiritualitással, és miért nem igaz, hogy csupán egyike a különféle lehetséges "hiteknek". Elgondolkozik rajta, miért tekintenek sokan gyanakvással a tudományra, megvizsgálja a tudományos tevékenységnek és a tudománnyal való visszaélésnek a veszélyeit, és olyan szellemi "rászedésgátló segélycsomaggal" szereli fel az olvasó, amely elősegíti a tisztánlátást a politikai, társadalmi, vallási kérdésekben is.

#### Tartalomjegyzék

1. A legdrágább kincsünk
2. A tudomány és a remény
3. Ember a Holdon és arca a Marson
4. Földönkívüliek
5. Titkosság és dezinformáció
6. Hallucinációk
7. Korok és démonok
8. Az igaz és a hamis víziók különbségéről
9. Terápia
10. Sárkány a garázsban
11. A kínok városa
12. A szemfényvesztés leleplezésének módjairól
13. A valóság megszállottja
14. Ellentudomány
15. Newton álma
16. A tudomány embere megismeri a bűnt
17. Kétely és rácsodálkozás
18. A szél felkavarja a port
19. Buta kérdés pedig nincs
20. Az égő ház
21. A szabadsághoz vezető út
22. Minden jelent valamit?
23. Maxwell és a többi fellegjáró
24. Tudomány és boszorkányság
25. Aki szereti a hazáját, az kérdez

Carl Sagan

SETI - Földönkívüli Intelligens Élet Kutatás
tudományos módszerekkel
Frissítve: 2000-08-03 Távkapcsolat Co.