csillagpopuláció

Hasonló tulajdonságú csillagok egy-egy csoportja. Az I. populáció viszonylag fiatal, fényerős és nehéz elemekben gazdag csillagokból áll, amelyek főképp a galaxisok fősíkjában, spirálkarok mentén koncentrálódnak (pl. nyílthalmazok, kék óriáscsillagok, cefeidák). A II. populációhoz a nehéz elemekben szegény, öregebb csillagok tartoznak, amelyek főképp a galaxisokat körülvevő "halóban", és a galaxis magjának környékén találhatók (pl. hosszúperiódusú változók, gömbhalmazok). Újabb felosztás szerint az I. populáció idősebb része a vékony korong, míg a II. populáció fiatalabb része a vastag korong populációt alkotja a Tejútrendszeren belül. A legidősebb, 6 milliárd évnél régebben keletkezett, nehéz elemekben igen szegény csillagok tartoznak a haló populációhoz.

SETI - Földönkívüli Intelligens Élet Kutatás
tudományos módszerekkel
Frissítve: 2000-10-05 Távkapcsolat Co.