Almár Iván

Csillagász-űrkutató, a fizikai tudományok doktora.

A fizikai tudományok doktora c. egyetemi tanár, az MTA Csillagászati Kutatóintézet tudományos tanácsadója. Fő szakterülete a felsőlégkör űreszközökkel történő vizsgálata, de számos publikációja született más szakterületeken (kozmikus geodézia, asztronautikai terminológia, SETI) is. 1997-től az Űrkutatási Tudományos Tanács elnöke, a Magyar Asztronautikai Társaság örökös tiszteletbeli elnöke. Az ELTE Csillagászati Tanszékén a "Bevezetés az asztronautikába" kurzus állandó előadója. Az IAA, az IAU és a COSPAR tagja. A Magyar Természettudományi Társulat Csillagászati és Űrkutatási Szakosztályának elnöke.

1980 óta évről évre részt vesz az IAA nemzetközi SETI szimpóziumain meghívott előadóként, időnként szekcióelnökként, és az utóbbi években a szimpózium társszervezőjeként. 1982 óta az IAA SETI bizottság tagja, 1984-től társelnöke. Tagja az esetleges SETI felfedezések tudományos értékelésére alakult albizottságnak is. Az IAU 51. (bioasztronómiai) bizottságának megalakulása óta tagja, 1994 óta vezetőségi tagja, a Bioastronomy szimpóziumok állandó résztvevője.

Évtizedek óta aktívan részt vesz a csillagászati-űrkutatási ismeretterjesztésben, szerepel a televízióban, rádióban, napilapokban stb. Az Élet és Tudomány szerkesztőbizottságának tagja, a Kozmikus Krónika rovat egyik szerzője. Több, az űrkutatás eredményeit tárgyaló könyv szerzője, az Űrhajózási Lexikon és az Űrtan című könyvek főszerkesztője. Az IAA 15 nyelvű asztronautikai szótárának szerkesztője, az IAA terminológiai bizottságának elnöke.

#### Magyarul megjelent könyvei

Almár Iván: Jövőnk és a világűr. Kossuth Könyvkiadó, Budapest 1987
Almár Iván: Mi dolgunk a világűrben? Móra Könyvkiadó (Kozmosz könyvek), Budapest 1988
Almár Iván: Csillagászat a légkörön túlról. Tankönyvkiadó, Budapest 1990
Almár Iván-Horváth András: Újra a Marson. Springer, Budapest 1997
Almár Iván (főszerk.): Űrhajózási lexikon, Akadémiai és Zrínyi Kiadó, Budapest 1981
Almár Iván (főszerk.): Űrtan. Springer (SH atlasz), Budapest 1996.

#### Tudományos cikkei

I. Almár: The rate of cosmic discoveries and the influence of ETI on it. Acta Astronautica, 1984, 11, 731. o
I. Almár-W. Hilton: SETI ellipsoid and the Supernova in the LMC. "Bioastronomy - the next steps" (szerk.: G. Marx) 1988, Kluwer, 337. o
I. Almár: Analogies between Olbers' Paradox and the Fermi Paradox, Acta Astronautica, 1992, 26, 253. o
I. Almár: Some consequences of a discovery: different scenarios. "Progress in the search for extraterrestrial life" ASP Conference Series Vol.74. (szerk.: S. Shostak) 1995, 499. o
I. Almár-I. Fejes: Space-VLBI: a new possibility to complement terrestrial microwave surveys. Acta Astronautica, 1998, 42, 613. o
E. Illés-Almár, I. Almár, Sz. Bérczi, B. Lukács: On a broader concept of circumstellar habitable zones. "Astronomical and Biochemical Origins and the search for life in Universe" Editriece Compositori (szerk.: C. Cosmovici) 1997, 747. o

SETI - Földönkívüli Intelligens Élet Kutatás
tudományos módszerekkel
Frissítve: 2000-10-31 Kiss István-Távkapcsolat Co.